У Вікіпедыі ёсць артыкулы пра іншых асоб з прозвішчам Хлебасолаў.

**Міраслаў Хлебасолаў** (нар. 18 студзеня 1999, Баранавічы) — беларускі футбаліст, нападнік крымскага клуба «Акіян» з Керчы.

Бацька Міраслава Андрэй Хлебасолаў і старэйшы брат Дзмітрый Хлебасолаў таксама з’яўляюцца футбалістамі.

Клубная кар’ера
---------------

Выхаванец «Баранавічаў», дэбютаваў за клуб 12 ліпеня 2015 года ў матчы супраць «Смаргоні» (1:1). Хутка пасля гэтага далучыўся да акадэміі іспанскага «Левантэ», дамоўленасць аб гэтым была дасягнута яшчэ ў сакавіку 2015 года. У сакавіку 2017 года падпісаў двухгадовы кантракт з «Левантэ», аднак гуляў толькі за моладзевы склад і не прыцягваўся да асновы.

У сакавіку 2018 года вярнуўся ў «Баранавічы», дзе замацаваўся ў стартавым складзе. У ліпені 2018 года пакінуў каманду, але праз некалькі месяцаў вярнуўся ў клуб. Са студзеня 2019 года стаў трэніравацца са «Смалявічамі» і пачаў сезон у складзе каманды, аднак пераважна толькі выхадзіў на замену ў ліпені пакінуў клуб.

У сакавіку 2020 года стаў іграком пінскай «Хвалі», у жніўні 2020 года па пагадненні бакоў пакінуў клуб і неўзабаве перайшоў у «Ліду», дзе замацаваўся ў стартавым складзе. У пачатку 2021 года праходзіў прагляд у брэсцкім «Дынама», аднак у лютым папоўніў склад петрыкаўскага «Шахцёра». Пакінуў клуб у снежні 2021 года.

У сакавіку 2022 года трэніраваўся з «Крумкачамі», а неўзабаве адправіўся на прагляд у «Энергетык-БДУ» і падпісаў кантракт з клубам. Дэбютаваў у Вышэйшй лізе 17 красавіка 2022 года ў матчы супраць брэсцкага «Дынама» (2:1), вышаўшы на замену ў канцы сустрэчы. У маі 2022 года пакінуў каманду.

У жніўні 2022 года далучыўся да крымскага клуба «Акіян» з Керчы.

Міжнародная кар’ера
-------------------

У верасні і кастрычніку 2015 года ў складзе юнацкай зборнай Беларусі (да 17 гадоў) прымаў удзел у адборачным раўндзе чэмпіянату Еўропы.

У кастрычніку 2017 года ў складзе юніёрскай зборнай Беларусі (да 19 гадоў) прымаў удзел у адборачным раўндзе чэмпіянату Еўропы.

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2015 (1) | Д2 | Баранавічы | Беларусь | 1 | 0 |
| 2018 | Д2 | Баранавічы | Беларусь | 17 | 2 |
| 2019 (1) | Д2 | Смалявічы | Беларусь | 11 | 0 |
| 2020 (1) | Д2 | Хваля | Беларусь | 10 | 0 |
| 2020 (2) | Д2 | Ліда | Беларусь | 11 | 3 |
| 2021 | Д2 | Шахцёр | Беларусь | 16 | 2 |
| 2022 (1) | Д1 | Энергетык-БДУ | Беларусь | 5 | 0 |
|

Зноскі
------

1. ↑  Мирослав Хлебосолов будет учиться в академии "Леванте"
2. ↑  Мирослав Хлебосолов подписал профессиональный контракт с "Леванте"
3. ↑  Мирослав Хлебосолов покинул "Леванте" и вернулся в Барановичи
4. ↑  Мирослав Хлебосолов покинул "Барановичи"
5. ↑  Мирослав Хлебосолов и Кирилл Алексиян стли игроками "Волны"
6. ↑  "Волна" рассталась с тремя игроками
7. ↑  "Лида" подписала трех новичков
8. ↑  Мирослав Хлебосолов стал игроком петриковского "Шахтера"
9. ↑  Петриковский "Шахтер" объявил о прекращении сотрудничества с девятью футболистами
10. ↑  Мирослав Хлебосолов стал игроком "Энергетика-БГУ"
11. ↑  Футбол. Белорусский форвард Мирослав Хлебосолов будет выступать за "Океан" из Керчи **(нявызн.)**(недаступная спасылка). Архівавана з першакрыніцы 26 жніўня 2022. Праверана 30 жніўня 2022.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |